Li waqt is-seduti li jsiru sabiex jiġi elett il-President u Bureau ġodda, huwa l-President uxxenti, jew inkella wieħed mill-Viċi-Presidenti uxxenti f'ordni ta' preċedenza - jekk m'hemm l-ebda minnhom, il-Membru li ilu l-iktar MPE - li jitpoġġa bhala President sakemm jinħatar il-President tal-PE?

20081208TIP43970 Artikolu 12, Regoli ta' Proċedura


…li l-aktar MEP anzjan huwa Taljan, Luigi Ciriaco De Mita, imwieled fl-1928 u l-iżgħar huwa d-Daniż Emilie Turunen li twieldet fl-1984

20081208TIP43972 L-aktar MPE anzjan L-aktar MEP żagħżugħ


…li wħud mill-MEPs ma ġewx eletti fil-Parlament Ewropew mill-Istat Membru ta' oriġini tagħhom?

Sa mill-1993, permezz tat-Trattat ta' Maastricht, kwalunkwe ċittadin ta' l-UE jista' jivvota jew joħroġ għall-elezzjonijiet Ewropej jew muniċipali fil-pajjiż ta' residenza tiegħu jew tagħha.

Fil-Parlament il-ġdid, wara l-elezzjonijiet Ewropej 2009, kien hemm ħames deputati li kienu eletti f'pajjiż li mhux pajjiżhom.

20081208TIP43974 Il-Membri tal-Parlament Ewropew (MPE) L-elezzjonijiet għall-Parlament Parlament 2009


…li 34.8% tal-MPE huma nisa?

Meta mqabbel mal-Kungress ta' l-Istati Uniti, fejn in-nisa in ġenerali jgħoddu 17% tal-Membri tal-Kungress, din il-figura hija tajba.

Madankollu xorta hemm lok għal titjib: mit-13-il President li kellu l-PE mill-1979 sa llum, 2 biss kienu nisa.

Il-Finlandja għandhom l-ogħla proporzjon ta' MPE nisa (61.54%), iżda Malta m'għandhom l-ebda waħda.

Min-naħa l-oħra, wieħed ma jkunx sorpriż li l-Kumitat għad-Drittijiet tan-Nisa għandu l-ogħla persentaġġ ta' nisa (92%).


…li wħud mill-MEPs qabel kienu champions sportivi?

Fl-aħħar tas-sittinijiet u l-bidu tas-sebgħinijiet, Pál Schmitt (EPP-ED, HU) li kien, skond uħud, kien l-aqwa fencer ( Champion Dinji Olimpiku fl-1968 u fl-1972).

Fost champions sportivi oħra li saru MEPs insibu l-MEP Slovakk Peter Šťastný (EPP-ED), li kien jilgħab l- ice hockey b'mod professjonali fil-Lig Nazzjonali tal- hockey ta' l-Amerika ta' Fuq.


…li l-President u l-Membri tal-Kummissjoni jridu jirċievu vot ta' approvazzjoni mill-Parlament Ewropew qabel ma jinħatru?

Qabel ma daħal fis-seħħ it-Trattat ta' Nizza, il-Kummissjoni kienet tinħatar mill-Istati Membri bi qbil komuni.

It-Trattat ta' Nizza ġabar fih il-proċedura ta' approvazzjoni mill-Parlament Ewropew fit-Trattat.

B'hekk, fil-ħarifa ta' l-2009, kull wieħed mis-27 Kummissarju ddisinjati kellhom ikunu preżenti għal seduti ta' smigħ individwali quddiem il-kumitati relevanti tal-PE.

20081208TIP43980 Proċedura għall-ħatra tal-President tal-Kummissjoni - Regoli ta' Proċedura (106)


skond ir-Regola 108 tar-Regoli ta' Proċedura

f'isem il-Grupp ALDE ,

f'isem il-Grupp GUE/NGL ,

f'isem il-Grupp Verts/ALE ,

lill- Kummissjoni

Suġġett: L-użu allegat ta' pajjiżi Ewropej mis-CIA għall-ġarr u għaż-żamma illegali ta' priġunieri

– Meta jitqies ir-rapport ta' Settembru 2008, abbozzat mill-Ministru Spanjol tad-Difiża, li jiżvela li mill-inqas titjira militari waħda tal-Istati Uniti li kienet qed iġġorr priġunieri illegali taret fuq Spanja wara waqfa fil-Portugal fit-30.9.2005; u r-rapport tal-Amnesty International ippubblikat f'Ottubru 2008 li jiżvela li mill-inqas 90 titjira konnessa mas-CIA waqfu fi Spanja bejn l-2002 u l-2007, u li madwar 200 persuna ttieħdu f'Guantanamo b'titjiriet li telqu mill-bażijiet militari tal-Istati Uniti fi Spanja jew taru fuq Spanja; u d-dokument sifriet Spanjol ippubblikat mill-ġurnal El País f'Novembru 2008 li jiżvela li l-gvern ta' Aznar kien awtorizza talba mill-Istati Uniti rigward titjiriet fuq Spanja li jġorru priġunieri mill-Afganistan għal Guantánamo,

– Meta jitqies li f'Awwissu 2008, il-mezzi tax-xandir Pollakki rrapportaw li nota mħejjija mill-intelliġenza militari, li tikkonferma l-eżistenza ta' faċilità sigrieta tas-CIA, waqgħet taħt għajnejn uffiċjali governattivi fl-2006,

– Meta jitqies li l-President Barroso qal fil-pubbliku li huwa "la awtorizza u lanqas biss kien konxju minn titjiriet tas-CIA li taru fuq il-Portugall meta huwa kien Prim Ministru", u li minkejja dan, hemm data militari uffiċjali mill-Pentagon li turi li tabilħaqq kien hemm titjiriet militari li kienu qed iġorru priġunieri illegali (inklużi priġunieri li l-Pentagon kien waqqa' l-akkużi kontrihom) li waqfu u/jew taru fuq il-Portugall meta s-Sur Barroso kien Prim Ministru,

– Meta jitqiesu l-istqarrijiet li l-Ministru għall-Affarijiet Barranin Portugiż Luís Amado għamel fis-7.10.2008 li jispjegaw li "kienet tkun xi ħaġa irresponsabbli għall-aħħar li kieku l-eżekuttiv Portugiż preżenti qajjem il-kwistjoni, li qajmet dubji dwar il-President tal-KE, Durão Barroso, li tul iż-żmien inkwistjoni kien il-Prim Ministru Portugiż",

Il-Kummissjoni ser tieħu xi miżuri rigward dawn l-elementi l-ġodda biex tafferma r-responsabilità tal-pajjiżi involuti u biex tivverifika jekk kienx hemm Stati Membri oħrajn li rċevew talbiet simili?

Il-Kummissjoni taqbel li issa hemm evidenza biżżejjed biex tirrikonoxxi li, anke jekk l-Istati Membri kkoperaw fil-programm tar-"kunsinni straordinarji" bla ma kienu konxji tal-implikazzjonijiet kollha tiegħu, xorta waħda għandhom jerfgħu s-sehem tagħhom mir-responsabilità għal dik il-koperazzjoni?

U l-Kummissjoni taqbel li l-Istati Membri għandhom joffru ażil politiku lil dawk il-priġunieri li għadhom miżmuma f'Guantánamo iżda li għadhom ma nxlew bl-ebda akkuża u li l-Istati Uniti ma tistax tibgħathom lura fil-pajjiż tal-oriġini tagħhom?


f'isem il- Kumitat għall-Agrikoltura u l-Iżvilupp Rurali

lill- Kummissjoni

Suġġett: Id-Dieta Mediterranja

Fl-okkażjoni tal-Kunsill tal-Ministri li ltaqa' fi Brussell fis-16 ta' Lulju 2007, il-Kummissjoni Ewropea tenniet l-appoġġ sħiħ tagħha għan-nomina tad-Dieta Mediterranja bħala Wirt Kulturali Intanġibbli tal-Umanità mill-UNESCO.

Din in-nomina se tkun eżaminata fl-2009 mill-Kumitat tal-UNESCO responsabbli.

Il-Kummissjoni Ewropea qed tippjana li tistabbilixxi strateġija speċifika u koordinata biex tappoġġja din in-nomina?


…li jekk il-President tal-PE iħalli s-Sedja, dan jista', f'ċirkustanzi speċjali, ikollu l-effett li jissospendi s-seduta parlamentari?

Kif stipulat f'Artikolu 152 tar-Regoli ta' Proċedura tal-PE: "Jekk it-tfixkil jhedded li jostakola l-ħidma tal-Kamra, il-President għandu jagħlaq jew jissospendi s-seduta għal żmien speċifiku sabiex jerġa' jġib l-ordni.

Jekk il-President ma jistax isemma' lilu nnifsu, għandu jħalli s-Sedja; dan għandu jkollu l-effett ta' sospensjoni tas-seduta.

Il-President għandu jerġa' jsejjaħ s-seduta."


RAKKOMANDAZZJONI GĦAT-TIENI QARI

dwar il-pożizzjoni komuni tal-Kunsill fir-rigward tal-adozzjoni ta' direttiva tal-Parlament Ewropew u tal-Kunsill li temenda d-Direttiva tal-Kunsill 80/181/KEE dwar l-approssimazzjoni tal-liġijiet tal-Istati Membri dwar l-unitajiet ta' kejl

Tifsira tas-simboli użati

* Proċedura ta' konsultazzjoni

maġġoranza tal-voti mitfugħa

**I Proċedura ta' koperazzjoni (l-ewwel qari)

maġġoranza tal-voti mitfugħa

**II Proċedura ta' koperazzjoni (it-tieni qari)

maġġoranza tal-voti mitfugħa, sabiex tiġi approvata l-pożizzjoni komuni

maġġoranza tal-Membri kollha tal-Parlament, sabiex tiġi miċħuda jew emendata l-pożizzjoni komuni

*** Proċedura ta' kunsens

maġġoranza tal-Membri kollha tal-Parlament, apparti fil-każi msemmija fl-Artikoli 105, 107, 161 u 300 tat-Trattat KE u fl-Artikolu 7 tat-Trattat UE

***I Proċedura ta' kodeċiżjoni (l-ewwel qari)

maġġoranza tal-voti mitfugħa

***II Proċedura ta' kodeċiżjoni (it-tieni qari)

***III Proċedura ta' kodeċiżjoni (it-tielet qari)

maġġoranza tal-voti mitfugħa, sabiex jiġi approvat it-test konġunt

(It-tip ta' proċedura jiddependi mill-bażi legali proposta mill-Kummissjoni.)

Emendi għal test leġiżlattiv

Fl-emendi li jsiru mill-Parlament, it-test emendat huwa indikat b' tipa qawwija u korsiva.

Fil-każ ta' atti li jemendaw, il-partijiet li jittieħdu kif inhuma minn dispożizzjoni eżistenti li l-Parlament jixtieq jemenda, imma li l-Kummissjoni ma tkunx emendat, huma indikati b'tipa qawwija .

It-tħassir eventwali li jikkonċerna dawn il-partijiet jiġi indikat kif ġej: […].

Test korsiv normali huwa indikazzjoni għas-servizzi tekniċi li turi partijiet tat-test leġiżlattiv li għalihom qed tkun proposta korrezzjoni bl-iskop li tgħin fil-preparazzjoni tat-test finali (pereżempju, żbalji ovvji jew nuqqasijiet f'verżjoni lingwistika minnhom).

Il-korrezzjonijiet proposti huma suġġetti għall-qbil tas-servizzi tekniċi involuti.

ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW…………….5

(Proċedura ta' kodeċiżjoni: it-tieni qari)

Il-Parlament Ewropew ,

– wara li kkunsidra l-pożizzjoni komuni tal-Kunsill (11915/3/2008 – C6-0425/2008 ),

– wara li kkunsidra l-pożizzjoni tiegħu fl-ewwel qari

ĠU C 297 E, 20.11.2008, p.

105. dwar il-proposta tal-Kummissjoni lill-Parlament Ewropew u lill-Kunsill ( COM(2007)0510 ),

– wara li kkunsidra l-Artikolu 251(2) tat-Trattat KE,

– wara li kkunsidra l-Artikoli 67 tar-Regoli ta' Proċedura tiegħu,

– wara li kkunsidra r-rakkomandazzjoni għat-tieni qari tal-Kumitat għas-Suq Intern u l-Ħarsien tal-Konsumatur ( A6-0476/2008 ),

Japprova l-pożizzjoni komuni;

Jinnota li l-att huwa adottat skont il-pożizzjoni komuni;

Jagħti struzzjonijiet lill-President tiegħu biex jiffirma l-att mal-President tal-Kunsill skont l-Artikolu 254(1) tat-Trattat KE;

Jagħti istruzzjonijiet lis-Segretarju Ġenerali tiegħu biex jiffirma l-att, ladarba jiġi vverifikat li l-proċeduri kollha tlestew kif xieraq, u, bi ftehim mas-Segretarju Ġenerali tal-Kunsill, biex jara li jiġi ppublikat fil-Ġurnal Uffiċjali tal-Unjoni Ewropea;

Jagħti istruzzjonijiet lill-President tiegħu sabiex jgħaddi l-pożizzjoni tal-Parlament lill-Kunsill u lill-Kummissjoni.

Wara li kkunsidra l-approvazzjoni tal-Parlament tal-proposta tal-Kummissjoni mingħajr emendi fl-Ewwel Qari, il-Kunsill adotta Pożizzjoni Komuni li żżid aktar dispożizzjonijiet biex tirrifletti l-bidliet fis-sistema tal-Istandards Internazzjonali u biex taħseb għal rapport mill-Kummissjoni dwar l-iżviluppi fir-rigward tad-Direttiva 80/181/KEE, b'mod partikulari f'dak li jikkonċerna l-iffunzjonar tajjeb tas-suq intern u l-kummerċ internazzjonali, għaxar snin wara d-dħul fis-seħħ ta' din id-direttiva li temenda.

Għaldaqstant, il-Pożizzjoni Komuni daħħlet Artikolu ġdid 6b fir-rapport tal-Kummissjoni dwar dawn l-effetti, u żiedet premessa (4) ġdida korrispondenti.

Il-Kunsill ġibed l-attenzjoni wkoll dwar il-bżonn li tiżdied l-aċċettazzjoni fi swieq ta' pajjiżi terzi ta' prodotti li għandhom tikketta bl-unitajiet tal-Istandards Internazzjonali biss, permezz ta' premessa ġdida (5).

Il-bidliet għall-proposta tal-Kummissjoni huma tekniċi u jirriflettu l-iżviluppi fis-sistema tal-Istandards Internazzjonali li ġew identifikati fir-riżoluzzjoni tal-Konferenza Ġenerali dwar il-Piżijiet u l-Kejl tal-2007, permezz ta' referenzi għall-unitajiet ġodda addizzjonali ta' kejl (kelvin), u billi r-"radian" u l-"isteridian" ma jibqax ikollhom dimensjonijiet.

F'isem il-Kumitat għas-Suq Intern u l-Ħarsien tal-Konsumatur u skont id-deċiżjoni tal-Koordinatur tal-24 ta' Ġunju 2008, iċ-Chairperson jirrakkomanda l-approvazzjoni mill-Parlament Ewropew tal-Pożizzjoni Komuni fit-tieni qari mingħajr emenda.

PROĊEDURA

Unitajiet ta' kejl

Data tal-1 qari tal-PE - Numru P

Proposta tal-Kummissjoni

Data tat-tħabbir fis-seduta plenarja tal-wasla tal-pożizzjoni komuni

Kumitat responsabbli

Data tat-tħabbir fis-seduta plenarja

Data tal-ħatra

Eżami fil-kumitat

Data tal-adozzjoni

Riżultat tal-votazzjoni finali

Membri preżenti għall-votazzjoni finali

Sostitut(i) preżenti għall-votazzjoni finali


dwar l-abbozz tal-baġit ġenerali tal-Unjoni Ewropea għas-sena finanzjarja 2009 kif modifikat mill-Kunsill (it-taqsimiet kollha)

u l-Ittri ta' emenda Nru 1/2009 (SEC(2008)2435 - 13702/2008 - C6-0344/2008), 2/2009 (SEC (2008)2707 - 16259/2008 - C6-0458/2008) u 3/2009 (SEC(2008)2840 - 16260/2008 - C6-0459/200) għall-abbozz tal-baġit ġenerali tal-Unjoni Ewropea għas-sena finanzjarja 2009

Taqsima I – Parlament Ewropew

Taqsima II – Kunsill

Taqsima III – Kummissjoni

Taqsima IV – Qorti tal-Ġustizzja

Taqsima V – Qorti ta' l-Awdituri

Taqsima VI – Kumitat Ekonomiku u Soċjali Ewropew

Taqsima VII – Kumitat tar-Reġjuni

Taqsima VIII – Ombudsman Ewropew

Taqsima IX – Kontrollur Ewropew għall-Protezzjoni tad-Data

Parti 1: Mozzjoni għal riżoluzzjoni

Kumitat għall-Baġits

Jutta Haug (Taqsima III – Kummissjoni)

Janusz Lewandowski (Taqsimiet oħra)

Ippubblikati separatament

–…deċiżjonijiet meħuda mill-Kumitat għall-Baġits matul il-laqgħat tiegħu fid-dati 2 u 4 ta' Diċembru 2008 dwar l-abbozzi ta' emenda għat-Taqsimiet I, II, III, IV, V, VI, VII, VIII u IX tal-abbozz tal-baġit ġenerali

PROPOSTA GĦAL RIŻOLUZZJONI TAL-PARLAMENT EWROPEW

dwar l-abbozz tal-baġit ġenerali tal-Unjoni Ewropea għas-sena finanzjarja 2009, kif modifikat mill-Kunsill (it-taqsimiet kollha) (16257/2008 - C6‐0457/2008 – 2008/2026(BUD) ) u l-Ittra ta' emenda Nru /2009 1/2009 ( SEC(2008)2435 - 13702/2008 - C6-0344/2008 ), 2/2009 ( SEC(2008)2707 - 16259/2008 - C6-0458/2008 ) u 3/2009 ( SEC(2008)2840 - 16260/2008 - C6-0459/2008 ) għall-abbozz tal-baġit ġenerali tal-Unjoni Ewropea għas-sena finanzjarja 2009

Il-Parlament Ewropew ,

– wara li kkunsidra l-Artikolu 272 tat-Trattat KE u l-Artikolu 177 tat-Trattat Euratom,

– wara li kkunsidra d-Deċiżjoni tal-Kunsill 2000/597/KE, Euratom tas-29 ta' Settembru 2000 dwar is-sistema tar-riżorsi proprji tal-Komunitajiet Ewropej

ĠU L 253, 7.10.2000, p.42. ,

– wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej

ĠU L 248, 16.9.2002, p.

– wara li kkunsidra l-Ftehima Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-ġestjoni finanzjarja soda

ĠU L 139, 14.6.2006, p.

– wara li kkunsidra l-abbozz tal-baġit ġenerali tal-Unjoni Ewropea għas-sena finanzjarja 2009, li l-Kunsill stabbilixxa fis-17 ta' Lulju 2008 ( C6-0309/2008 ),

– wara li kkunsidra r-riżoluzzjoni tiegħu tat-23 ta' Ottubru 2008 dwar l-abbozz tal-baġit ġenerali tal-Unjoni Ewropea għas-sena finanzjarja 2009, Taqsima III – Kummissjoni ( C6-0309/2008 )

Testi Adottati ta' dik id-data, P6_TA(2008)0515 . u l-Ittra ta' emenda Nru 1/2009 (( SEC(2008)2435 - 13702/2008 - C6-0344/2008 ) għall-abbozz tal-baġit ġenerali tal-Unjoni Ewropea għas-sena finanzjarja 2009,

– wara li kkunsidra r-riżoluzzjoni tiegħu tat-23 ta' Ottubru 2008 dwar l-abbozz tal-baġit ġenerali tal-Unjoni Ewropea għas-sena finanzjarja 2009, Taqsima I – Il-Parlament Ewropew, Taqsima II – Il-Kunsill, Taqsima IV – Il-Qorti tal-Ġustizzja, Taqsima V – Il-Qorti tal-Awdituri, Taqsima VI – Il-Kumitat Ekonomiku u Soċjali Ewropew, Taqsima VII – Il-Kumitat tar-Reġjuni, Taqsima VIII – L-Ombudsman Ewropew, Taqsima IX – Il-Kontrollur Ewropew għall-Protezzjoni tad-Data ( C6-0309/2008 )

Testi Adottati ta' dik id-data, P6_TA(2008)0516 . ,

– wara li kkunsidra l-Ittri ta' emenda Nru 2/2009 ( SEC(2008)2707 - 16259/2008 - C6-0458/2008 ) u 3/2009 ( SEC(2008)2840 - 16260/2008 - C6-0459/2008 ) għall-abbozz tal-baġit ġenerali tal-Unjoni Ewropea għas-sena finanzjarja 2009,

– wara li kkunsidra l-emendi tiegħu u l-emendi proposti tat-23 ta' Ottubru 2008 għall-abbozz tal-baġit ġenerali

Testi Adottati ta' dik id-data, Anness. ,

– wara li kkunsidra t-tibdil tal-Kunsill fl-emendi u t-tibdil propost, adottati mill-Parlament għall-abbozz tal-baġit ġenerali (16257/2008 - C6 0457/2008),

– wara li kkunsidra r-riżultati tal-laqgħa ta' konċiljazzjoni tal-baġit tal-21 ta' Novembru 2008, kif ukoll id-dikjarazzjonijiet annessi ma' din ir-riżoluzzjoni,

– wara li kkunsidra d-dikjarazzjoni mill-Kunsill dwar ir-riżultat tad-deliberazzjonijiet tiegħu dwar l-emendi u l-modifiki proposti adottati mill-Parlament fl-abbozz tal-baġit ġenerali,

– wara li kkunsidra l-Artikolu 69 u l-Anness IV tar-Regoli ta' Proċedura tiegħu,

– wara li kkunsidra r-rapport tal-Kumitat għall-Baġits ( A6-0486/2008 ),

Kwistjonijiet ewlenin – ir-riżultat tal-konċiljazzjoni, figuri globali u ittri ta' emenda

Ifakkar fil-prijoritajiet politiċi tiegħu għall-Baġit 2009 kif kien stipulat fil-bidu fir-riżoluzzjonijiet tiegħu tal-24 ta' April 2008 dwar l-Istrateġija Politika Annwali tal-Kummissjoni għall-2009

Testi Adottati, P6_TA(2008)0174 . u dwar il-qafas u l-prijoritajiet baġitarji għall-2009 u mbagħad żviluppati b'mod ulterjuri fir-riżoluzzjoni tiegħu tat-8 ta' Lulju 2008 dwar il-baġit 2009: L-ewwel riflessjonijiet dwar l-Abbozz Preliminari tal-Baġit 2009 u l-mandat għall-konċiljazzjoni, Taqsima III – Kummissjoni

Testi Adottati, P6_TA(2008)0335 . ; jisħaq li dawn il-prijoritajiet politiċi, kif finalment ġew espressi fir-riżoluzzjoni tiegħu tat-23 ta' Ottubru 2008 dwar l-abbozz tal-baġit ġenerali tal-Unjoni Ewropea għas-sena finanzjarja 2009, Taqsima III – Kummissjoni

Testi Adottati, P6_TA(2008)0515 . , kienu l-prinċipji ta' gwida għall-approċċ tiegħu għall-konċiljazzjoni baġitarja mal-Kunsill għall-Baġit 2009;

Jilqa' l-ftehima globali dwar il-Baġit 2009, milħuqa fil-laqgħa ta' konċiljazzjoni baġitarja tradizzjonali mal-Kunsill fil-21 ta' Novembru 2008, speċjalment fir-rigward tal-iffinanzjar tal-Faċilità tal-Ikel; jinsab madankollu estremament imħasseb dwar l-effetti possibbli ta' reċessjoni fuq iċ-ċittadini Ewropej u jiddispjaċih, għalhekk, li waqt il-laqgħa ta' konċiljazzjoni, il-Kummissjoni sabitha bi tqila li tagħti kwalunkwe informazzjoni dwar l-impatt baġitarju possibbli tal-proposta tagħha li għad trid issir dwar il-ġlieda kontra l-kriżi ekonomika;

Jieħu nota tal-Komunikazzjoni tal-Kummissjoni tas-26 ta' Novembru 2008 lill-Kunsill Ewropew bl-isem "Pjan Ewropew ta' Rkupru Ekonomiku" (COM(2008) 800 finali) u:

- jiġbed l-attenzjoni li jekk dan il-pjan jiġi approvat se jkollu impatt sinifikanti fuq il-Baġit 2008 u jitlob lill-Kummissjoni biex tiċċara iktar dan l-impatt billi tagħti lill-Parlament Ewropew, bħala wieħed mill-komponenti tal-awtorità baġitarja, iktar dettalji dwar il-kamp ta' applikazzjoni tal-proposta tagħha u figuri konkreti dwar l-implimentazzjoni tagħha, b'mod partikulari fir-rigward tal-ipprogrammar finanzjarju;

- jimpenja ruħu biex janalizza l-implikazzjonijiet baġitarji relatati u jtenni l-impenn tal-Parlament u tal-Kunsill, kif dikjarat fil-laqgħa ta' konċiljazzjoni, li jirreaġixxu bil-mezzi finanzjarji xierqa għall-kriżi ekonomika kurrenti;

- jistieden lill-Kummissjoni u lill-Bank Ewropew tal-Investiment biex iħejju rapporti b'mod regolari dwar l-attivitajiet tagħhom fil-ġlieda kontra l-kriża ekonomika;

Jinsisti li l-kriżi kurrenti m'għandhiex tintuża bħala skuża biex tittardja l-orjentazzjoni mill-ġdid tant meħtieġa tal-infiq lejn investimenti ekoloġiċi, imma għandha tintuża bħala inċentiv supplimentari biex isir aktar progress b'din l-orjentazzjoni mill-ġdid;

Itenni li l-inizjattivi għall-iżvilipp sostenibbli, għall-iżvilupp fl-impjiegi u l-appoġġ għall-SMEs u għar-riċerka u l-innovazzjoni huma tal-akbar importanza fis-sitwazzjoni ekonomika preżenti u jridu jkunu l-ogħla prijorità riflessa fil-baġit għall-2009 tal-Unjoni; ma' dan l-isfond, iqis li l-appoġġ għall-koeżjoni fost ir-reġjuni jrid jitqies bħala fattur ewlieni biex jiġi stimulat it-tkabbir ekonomiku fl-Unjoni kollha; iqis li hija essenzjali li d-determinazzjoni politika għall-progress fil-ġlieda kontra l-bidla fil-klima u sabiex iċ-ċittadini jkollhom Ewropa aktar sikura, issir ukoll prijorità baġitarja, li barra minn dan għandha tkun viżibbli b'mod ċar fil-baġit tal-UE; jisħaq li, fl-2009 u fis-snin li ġejjin, l-Unjoni trid tkun f'pożizzjoni li tissodisfa l-irwol tagħha bħala attur globali speċjalment fl-isfidi reċenti bħal ma huma l-prezzijiet dejjem telgħin tal-ikel;

Jappoġġja l-Ittra ta' emenda Nru 1 għall-abbozz tal-baġit preliminari (PDB) tal-2009, b'mod partikolari minħabba li tidher li tagħti stampa iktar realistika tal-bżonnijiet fl-intestatura 4 mill-PDB; jieħu nota tal-Ittra ta' emenda Nru 2/2009 fl-aspetti tradizzjonali tagħha li taġġorna l-figuri bażiċi tal-istima tal-ispiża agrikola fil-PDB; jieħu nota tal-Ittra ta' emenda Nru 3/2009 li għandha l-għan li tkopri – fil-baġit tal-Kunsill – l-ispiża (EUR 1,06 miljun) tal-grupp ta' riflessjoni mwaqqaf mill-Kunsill Ewropew fil-15-16 ta' Ottubru 2008;

Fir-rigward tal-figuri globali, jiffissa l-livell finali tal-approprjazzjonijiet tal-impenn għal EUR xxx xxx miljun; jiffissa l-livell globali tal-pagamenti għal EUR 116 096 miljun, ekwivalenti għal 0,89% tal-GNI tal-UE; jinnota li dan iħalli marġinu sinifikanti ta' EUR 7 762 miljun taħt il-limitu tal-pagamenti tal-qafas finanzjarju plurijennali (MFF) għall-2009; jissottolinja l-impenn konġunt taż-żewġ komponenti prinċipali tal-awtorità tal-baġit għall-provvediment immedjat ta' approprjazzjonijiet addizzjonali tal-ħlas, b'mod partikolari fil-każ li l-politiki strutturali jiġu implimentati aktar malajr matul is-sena baġitarja;

Jista' jaċċetta l-livell ta' pagamenti miftiehem mal-Kunsill bħala parti mill-pakkett globali li jkun sar fil-laqgħa ta' konċiljazzjoni tal-21 ta' Novembru 2008, imma madankollu jtenni t-tħassib dejjem jikber tiegħu dwar il-pagamenti baxxi u d-disparità sussegwenti bejn il-livell ta' impenji u dak ta' pagamenti, li fl-2009 se tilħaq livell li qatt ma kien hemm bħalu; jinnota li hemm ċertu periklu li l-baġits fil-ġejjieni ma jibqgħux realistiċi jekk dan l-iżvilupp ma jitwaqqafx; ifakkar li l-impenji globali mhux imħallsa (reste à liquider - RAL) fl-2007 diġà laħqu l-ammont ta' EUR 139 000 miljun;

Jinnota li l-abbozz preliminari tal-baġit li jemenda (PDAB ) 10/2008 ( COM(2008)0693 ), adottat mill-Kummissjoni fil-31 ta' Ottubru 2008, inaqqas l-approprjazzjonijiet tal-pagamenti fil-linji baġitarji mill-intestaturi 1a, 1b, 2, 3b u 4, b'total ta' EUR 4 891,3 miljun; jinnota li fl-istess ħin, it-talba tal-Kummissjoni għat-trasferiment globali għall-2008 tammonta għal total ta' EUR 631 miljun għal pagamenti meta mqabbla ma' EUR 426 miljun fis-sena baġitarja 2007, u tikkonċerna 95 linja baġitarja fl-2008 meta mqabbla ma' 65 linja baġitarja fit-trasferiment globali għall-Baġit 2007; jinsab konvint li dawn il-manuvri b'konnessjoni mal-pagamenti fil-Baġit 2008 se jkollhom effett b'mod neċessarju fuq il-livell meħtieġ ta' pagamenti fil-Baġit 2009;

Għalhekk jagħti importanza kruċjali lid-disponibilità ta' approprjazzjonijiet ta' pagamenti ogħla permezz ta' baġits li jemendaw, jekk dawk li jkunu daħlu fil-Baġit 2009 ma jkunux biżżejjed, u jenfasizza l-impenji li saru fir-rigward ta' dan mit-tliet istituzzjonijiet fid-dikjarazzjoni konġunta relevanti kif miftiehem fil-laqgħa ta' konċiljazzjoni;

Jenfasizza l-importanza essenzjali tal-implimentazzjoni effettiva tal-baġit u tat-tnaqqis ta' impenji mhux imħallsa fid-dawl ta' dan il-livell ta' pagamenti globali verament modest; jitlob lill-Kummissjoni u lill-Istati Membri biex jagħmlu ħilithom biex jimplimentaw, b'mod partikolari, il-linji fl-intestatura 1b tal-MFF għax din is-sottointestatura mhux biss tiffinanzja għadd ta' politiki u attivitajiet importanti mmirati lejn il-ġlieda kontra l-bidla fil-klima, imma wkoll tappoġġja l-inizjattivi għall-iżvilupp tal-impjiegi li jikkontribwixxu għall-iżvilupp ekonomiku; jisħaq li t-titjib u l-miżuri ta' simplifikazzjoni huma meħtieġa sabiex l-implimentazzjoni tal-fondi strutturali u ta' koeżjoni tkun iżjed mgħaġġla u jistieden lill-Kummissjoni biex, fil-qafas legali eżistenti, tipproċedi malajr bl-evalwazzjonijiet ta' konformità tagħha tas-sistemi tal-immaniġġjar u ta' kontroll tal-Istati Membri sabiex jiġi ffaċilitat il-bidu ta' proġetti ewlenin; jinnota bi tħassib kbir li l-Kummissjoni, fuq il-bażi ta' evidenza, qieset xieraq li tnaqqas EUR 220 miljun mill-fondi għall-Bulgarija; jistieden lill-Kummissjoni sabiex tappoġġja lill-Bulgarija u lir-Rumanija fir-riformi tagħhom;

Jinsisti biex il-Kummissjoni tieħu l-miżuri xierqa kemm fil-livell politiku kif ukoll f'dak amministrattiv biex tagħmel segwitu konkret tad-dikjarazzjoni konġunta dwar l-implimentazzjoni tal-politika ta' koeżjoni, kif adottata fil-laqgħa ta' konċiljazzjoni fil-21 ta' Novembru 2008; jimpenja ruħu biex qabel l-aħħar ta' Marzu 2009 jevalwa jekk sarx biżżejjed progress;

Jilqa' l-ftehima dwar l-iffinanzjar ta' EUR 1 biljun fuq tliet snin għall-Faċilità tal-Ikel, milħuqa fil-laqgħa ta' konċiljazzjoni; jinnota li parti mill-EUR 420 miljun se tkun iffinanzjata minn flus ġodda permezz tal-istrument tal-flessibilità, filwaqt li EUR 340 miljun se jiġu mir-Riżerva għall-Għajnuna ta' Emerġenza, parzjalment permezz ta' emenda għall-Punt 25 tal-Ftehima Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-immaniġġjar finanzjarju sod (IIA); jirrikonoxxi li l-EUR 240 miljun li jibqa' se jiġu organizzati mill-ġdid taħt l-Intestatura 4 imma jistenna lill-Kummissjoni li tippreżenta programm finanzjarju rivedut biex tiġi żgurata progressjoni xierqa tal-ammonti ppjanati sal-2013 minkejja dan l-eżerċizzju ta' organizzazzjoni mill-ġdid;

Itenni t-twemmin tiegħu li l-miżuri dwar il-bidla fil-klima għadhom mhumiex inklużi b'mod sodisfaċenti fil-baġit tal-UE u bi ħsiebu jappoġġja l-isforzi kollha biex jiżdiedu r-riżorsi finanzjarji u biex dawn jikkonċentraw fuq it-tisħiħ tat-tmexxija Ewropea fit-trattament tal-konsegwenzi tal-bidla fil-klima; itenni l-istedina tiegħu fl-ewwel qari lill-Kummissjoni biex tippreżenta, sal-15 ta' Marzu 2009, pjan ambizzjuż biex tittejjeb il-kapaċità baġitarja fit-trattament tal-kwistjonijiet marbuta mal-bidla fil-klima; jixtieq jirrifletti b'mod serju dwar jekk l-Iskema tal-Kummerċ tal-Emissjonijiet (ETS) fil-ġejjieni tistax titqies bħala riżors potenzjali fil-livell tal-UE;

Jenfasizza li l-Baġit 2009 jsaħħaħ is-sikurezza u s-sigurtà taċ-ċittadini tal-UE kemm permezz tat-tisħiħ tal-azzjonijiet u tal-politiki relatati li prinċipalment jikkonċernaw il-kompetittività, l-intrapriżi żgħar u ta' daqs medju (l-SMEs), it-trasport u s-sigurtà tal-enerġija kif ukoll permezz tas-sigurtà tal-fruntieri esterni;

Ħa nota tal-Ittra ta' Implimentabilità tal-Kummissjoni rigward l-emendi għall-abbozz tal-baġit adottat mill-Parlament fl-ewwel qari; iqis li mhijiex aċċettabbli li l-Kummissjoni ppreżentat dan id-dokument fi stadju tant tard fil-proċedura, b'hekk wasslet biex dan id-dokument ikun ferm inqas utli milli seta' kien; jinsisti li bosta kwistjonijiet politiċi importanti jeħtieġu viżibilità xierqa fil-baġit tal-Unjoni; jiddeċiedi li joħloq linji baġitarji ġodda dwar il-bidla fil-klima, dwar l-Att dwar in-Negozji ż-Żgħar (SBA), dwar l-istrument finanzjarju għall-adattament tal-flotta tas-sajd għall-konsegwenzi ekonomiċi tal-prezzijiet tal-fjuwil, dwar l-Istrateġija tal-UE għall-Baħar Baltiku u dwar l-għajnuna għar-riabilitazzjoni u r-rikostruzzjoni tal-Ġeorġja; iddeċieda li fit-tieni qari tal-baġit iqis ftit mill-kummenti tal-Kummissjoni; madankollu se jżomm mad-deċiżjonijiet tal-ewwel qari tiegħu speċjalment f'dawk il-każijiet li fihom għadda biżżejjed ħin u sar biżżejjed sforz fi stadju iktar bikri dwar l-evalwazzjoni ta' kif l-emendi tal-Parlament jistgħu jiġu implimentati bl-aħjar mod, kif kien il-każ bil-proġetti pilota u l-azzjonijiet preparatorji;

Jilqa' l-isforzi tal-Kummissjoni biex ittejjeb il-preżentazzjoni tad-dokumenti tagħha għall-ipprogrammar finanzjarju u jixtieq jenfasizza għal darba oħra li, fil-futur, huwa jistenna li jara t-tibdiliet kollha li tkun għamlet il-Kummissjoni fl-ipprogrammar finanzjarju tagħha, riflessi b'mod ċar fid-dokumenti tal-ipprogrammar li jridu jiġu ppreżentati bi qbil mal-Punt 46 tat-Taqsima IIA;

Ifakkar lill-Istati Membri dwar l-obbligi tagħhom fir-rigward tad-dikjarazzjonijiet maniġerjali nazzjonali tagħhom skont il-Punt 44 tat-Taqsima IIA; ifakkar lill-Kummissjoni wkoll dwar ir-responsabilitajiet tagħha f'dak il-kuntest, speċjalment fir-rigward tal-appoġġ politiku tagħha li hija impenjat ruħha li tagħti għall-inizjattiva, iżda li s'issa għadu ma mmaterjalizzax ruħu;

Itenni li t-tnaqqis fil-linji ta' spiża amministrattiva ta' ċertu programmi plurijennali, li l-awtorità baġitarja ddeċidiet dwarhom għall-2009, ma jista taħt l-ebda ċirkustanza jwassal għal tnaqqis fil-pakketti globali deċiżi b'mod konġunt tal-programmi kkonċernati; iqis b'mod ċar li l-Kummissjoni għandha tikkumpensa għall-ammonti mnaqqsa fis-snin lejn l-aħħar tal-perjodu tal-programm, preferibilment dwar il-linji operattivi tal-programmi;

Kwistjonijiet speċifiċi

L-Istitut Ewropew għall-Innovazzjoni u t-Teknoloġija

Rigward l-Istitut Ewropew għall-Innovazzjoni u t-Teknoloġija (EIT), jikkonferma d-deċiżjoni tiegħu meħuda fil-Baġit 2008 li l-EIT jiġi inkluż fil-qasam tal-politika "Riċerka" u li l-istruttura li tmexxi, minħabba n-natura amministrattiva tagħha, tiġi ffinanzjata taħt l-Intestatura 5 tal-MFF; jiddeċiedi li jibdel in-nomenklatura kif ikun xieraq;

Skema għal frott fl-iskola

Jiddeplora l-fatt li, għat-tieni sena konsekuttiva, il-Kunsill irrifjuta l-proposta tal-Parlament għal emenda rigward il-ħolqien ta' linja ġdida 05 02 08 12 - Skema għal frott fl-iskola; jilqa' madankollu, il-ftehima politika tal-Kunsill dwar il-bażi legali għal programm bħal dan; jistenna li l-programm jibda hekk kif il-bażi legali tiġi adottata u f'biżżejjed żmien għas-sena skolastika 2009/2010, kif intalab mill-Parlament Ewropew u kif qabel il-Kunsill fil-ftehima politika tiegħu; għalhekk, jiddispjaċih li l-Kunsill m'aċċettax il-proposta tal-Kummissjoni biex jinħoloq dħul b'towkin ("p.m.") fil-baġit;

Programm tal-ikel għall-persuni l-aktar neqsin mill-kumditajiet essenzjali fl-Unjoni Ewropea

Jilqa' b'sodisfazzjon il-finanzjament propost mill-Kummissjoni u approvat mill-Kunsill biex jitjieb il-programm attwali tad-distribuzzjoni tal-ikel għall-persuni l-aktar neqsin mill-kumditajiet essenzjali fl-Unjoni permezz ta' żieda ta' żewġ terzi fil-baġit għal madwar EUR 500 miljun għall-2009 u permezz ta' żieda fil-firxa tal-prodotti li jistgħu jiġu pprovduti;

Il-Politika ta' Komunikazzjoni

Jiddispjaċih għan-nuqqas ta' konsistenza u koerenza evidenti b'mod regolari fil-miżuri ta' komunikazzjoni mill-Kummissjoni; jixtieq li jkun hemm livell adegwat ta' armonizzazzjoni fil-preżentazzjoni tal-politika ta' komunikazzjoni bil-għan li tiġi żviluppata marka kummerċjali (trademark) rikonoxxibbli tal-UE biex tintuża fil-miżuri kollha ta' komunikazzjoni, irrelevanti mid-Direttorat Ġenerali tal-Kummissjoni, jew, f'kuntest usa', mill-istituzzjoni, li jiġu minnhom; jilqa' f'dan il-kuntest id-dikjarazzjoni dwar il-karta Nikkomunikaw l-Ewropa Flimkien iffirmata fit-22 ta' Ottubru 2008 mill-Parlament Ewropew, mill-Kunsill u mill-Kummissjoni;

Jenfasizza li fil-kuntest ta' din id-dikjarazzjoni konġunta, il-Parlament Ewropew, il-Kunsill u l-Kummissjoni identifikaw il-kampanja informattiva dwar l-Elezzjonijiet Ewropej tal-2009 bħala l-prijorità prinċipali ta' komunikazzjoni interistituzzjonali u għalhekk iħeġġeġ lill-Kummissjoni sabiex tikkopera bis-sħiħ fil-kampanja tal-Elezzjonijet Ewropej tal-2009, ukoll billi talloka r-riżorsi finanzjarji xierqa għal din il-prijorità interistituzzjonali;

Jesprimi d-dispjaċir tiegħu li, għal darba oħra, l-Intestatura 4 kienet taħt pressjoni kontinwa għax il-marġini disponibbli tagħha mhumiex biżżejjed biex jiffinanzjaw il-prijoritajiet li ħarġu matul is-sena mingħajr ma jkunu theddida għall-prijoritajiet tradizzjonali tagħha; itenni t-tħassib tiegħu li l-fondi disponibbli f'din l-intestatura, kif inhuma bħalissa, ma jippermettux lill-Unjoni tieħu l-irwol ta' attur globali minkejja d-dikjarazzjonijiet varji tagħha dwar din l-intenzjoni; jitlob lill-Kummissjoni biex tippreżenta evalwazzjoni tas-sitwazzjoni rigward l-Intestatura 4 sabiex tiġi eżaminata l-kapaċità baġitarja tal-Unjoni biex tieħu l-irwol tagħha bħala sieħba globali fil-limiti tal-proċeduri baġitarji annwali imma wkoll f'kuntest plurijennali; jibża' li l-kredibilità tal-Unjoni f'pajjiżi terzi tista' tmur għall-agħar b'mod irrevokabbli jekk, sena wara l-oħra, l-awtorità baġitarja ma tkunx kapaċi tipprovdi l-iffinanzjar adegwat għall-impenji politiċi tagħha;

Jinnota bi tħassib li l-approprjazzjonijiet għal impenji għall-Palestina fl-2009 se jammontaw għal EUR 300 miljun, li jirrappreżentaw tnaqqis ta' 21% meta mqabbla mal-livell ta' fondi immirati fl-2008 wara t-trasferimenti; għalhekk huwa konxju li probabilment il-Kummissjoni se tippreżenta talbiet għal trasferimenti matul l-2009 biex jiżdiedu l-approprjazzjonijiet għall-Palestina, u jfakkar it-talba tiegħu għal proposti sodi u realistiċi matul il-proċeduri baġitarji sabiex kemm jista' jkun jiġu evitati t-trasferimenti bejn il-kapitli;

Jinnota li l-approprjazzjonijiet għall-għajnuna lill-Kosovo huma biżżejjed bl-eżatt biex ilaħħqu mar-riformi u l-investiment; ifakkar l-impenji varji tiegħu għall-għajnuna tal-UE fil-Kosovo li tkun immaniġġjata u implimentata kif suppost;

Jilqa' l-fatt li l-Unjoni ddeċidiet tikkontribwixxi għall-proċess ta' rikostruzzjoni fil-Ġeorġja u impenjat l-għajnuna finanzjarja tagħha għal dan l-għan b'allokazzjoni sa EUR 500 miljun fuq 3 snin, ibbażati fuq ċertu kundizzjonijiet politiċi; ifakkar l-intenzjoni tiegħu li jidentifika l-għajnuna tal-UE għall-Ġeorġja fl-Istrument Ewropew tas-Sħubija tal-Maġar (ENPI) fuq linja baġitarja separata u jitlob lill-Kummissjoni biex tipprovdilha b'mod regolari deskrizzjoni tal-fondi impenjati taħt strumenti varji bħala partijiet mill-allokazzjoni totali;

Jinnota b'sodisfazzjoni li l-Unjoni impenjat ruħha biex tiġġieled il-prezzijiet tal-ikel li telgħin f'pajjiżi li qed jiżviluppaw u li fl-aħħar intlaħaq ftehim dwar l-iffinanzjar ta' faċilità tal-ikel u li ġew żgurati l-komplementarjetà mal-Fond ta' Żvilupp Ewropew u l-viżibilità tal-assistenza tal-UE; madankollu jiddispjaċih li għal darba oħra, minħabba l-marġini limitati fl-Intestatura 4, parti mill-approprjazzjonijiet għall-iffinanzjar tal-faċilità tal-ikel tista' tinsab biss permezz ta' organizzazzjoni mill-ġdid fl-intestatura;

Jinnota l-ammont dejjem ikbar ta' fondi tal-UE li qed jiġu mqassma permezz tal-organizzazzjonijiet internazzjonali; itenni t-talba tiegħu biex il-Kummissjoni tagħmel kull sforz biex tinkiseb kemm jista' jkun informazzjoni dwar il-verifiki esterni u interni tal-istituzzjonijiet u l-programmi li jirċievu fondi tal-UE;

Jiddeċiedi li jżomm il-pożizzjoni tal-ewwel qari tiegħu fir-rigward tat-tħeġġiġ tal-iżvilupp ekonomiku tal-komunità Torka f'Ċipru; jilqa' b'sodisfazzjon l-appoġġ għall-eżumazzjoni, l-identifikazzjoni u r-ritorn tal-fdalijiet ta' persuni nieqsa f'Ċipru u jinpenja ruħu biex jissorvelja l-implimentazzjoni ta' dan;

Iddeċieda li jirriserva ammont imnaqqas tal-ispiża amministrattiva tal-Kummissjoni (intestatura 5), b'mod partikolari fl-oqsma tal-ispiża tal-istaff u tal-bini, sakemm jitwettqu l-kundizzjonijiet miftehma; jemmen li, billi jitqies ix-xogħol tajjeb tal-Kummissjoni biex tipprovdi informazzjoni mitluba s'issa, il-volum globali ta' dawn ir-riżervi għandu jkun maniġġibbli mil-lat operattiv waqt li, fl-istess ħin, jiġi żgurat il-fokus politiku biex jintlaħqu r-riżultati neċessarji;

Jerġa' jistabbilixxi għal kollox il-pożizzjoni tiegħu tal-ewwel qari fir-rigward tal-"istituzzjonijiet l-oħra", inkluża d-deċiżjoni li jkun hemm it-tressiq 'il quddiem (frontloading) tal-ispiża tal-bini għall-2009; jenfasizza li dan l-approċċ, għalkemm iżid ċertu nefqiet (outlays) fil-futur qarib, huwa b'mod ċar aktar ekonomiku fuq tul ta' żmien twil għal min iħallas it-taxxi;

Se jkompli jimmonitorja mill-qrib l-effetti tal-ħolqien ta' aġenziji eżekuttivi u tal-estensjonijiet li hemm għaddejjin ta' dmirijiethom fuq dawk id-Direttorati Ġenerali ta' referenza tagħhom li kienu responsabbli għall-implimentazzjoni tal-programmi rilevanti qabel ma l-aġenziji eżekuttivi ħadu fuqhom din ir-responsabilità; ħa nota tal-fatt li l-livelli għall-mili tal-pożizzjonijiet tal-istaff tal-aġenziji eżekuttivi diġà jaqbżu l-1300 fl-2009 u jistenna li l-Kummissjoni tirrikambja billi żżomm mal-previżjonijiet tagħha rigward in-numru ta' pożizzjonijiet vojta fid-Direttorati Ġenerali relevanti fl-2009;

Ir-regolazzjoni tal-OLAF

Jisħaq fuq il-bżonn li tissaħħaħ l-effiċjenza tal-Uffiċċju Ewropew Kontra l-Frodi (OLAF) u jieħu nota tal-intenzjoni tal-Kummissjoni biex tippreżenta karta ta' ħidma li tikkonċerna l-kjarifika tal-qafas legali tal-missjoni tal-OLAF fil-bidu tal-2009; itenni t-talba tiegħu lill-Kunsill biex jippreżenta kalendarju dwar in-negozjati mal-Parlament rigward il-proposti tal-Kummissjoni dwar ir-Regolament (KE) Nru 1073/1999 tal-Parlament Ewropew u tal-Kunsill tal-25 ta' Mejju 1999 rigward l-investigazzjonijiet magħmula mill-Uffiċċju Ewropew Kontra l-Frodi (OLAF)

ĠU L 136, 31.5.1999, p.

Proġetti piloti u azzjonijiet preparatorji

Dwar il-proġetti pilota (PP) u l-azzjonijiet preparatorji (PA), huwa jipproponi firxa ta' inizjattivi u proġetti innovattivi li jirrispondu għall-bżonnijiet reali taċ-ċittadini tal-Unjoni; iddeċieda jalloka l-ammont ta' EUR 124,4 miljun lil PP / PA għas-sena baġitarja 2009, li huwa taħt il-limitu globali ta' EUR 140 miljun għal proġetti/azzjonijiet bħal dawn, kif ġie miftiehem fit-Taqsima IIA;

Iqis li l-pakkett finali ta' PP/PA adottat għall-2009 huwa bbilanċjat tajjeb u komprensiv u jistenna li l-Kummissjoni timplimenta l-proġetti bl-akbar kura u dedikazzjoni; jistenna li ma jkollux jaffaċċja f'daqqa ostakoli għall-implimentazzjoni tal-PP/PA miftiehma, meta jitqies ix-xogħol preparatorju eċċellenti li diġà sar fil-Parlament u l-Kummissjoni, imma wkoll bejn iż-żewġ istituzzjonijiet, sa mill-preżentazzjoni tal-PDB fir-Rebbiegħa tal-2008;

Jistenna li l-Kummissjoni tirrapporta wkoll dwar l-implimentazzjoni ta' dawk il-PP/PA proposti li ma ġewx inklużi fil-Baġit 2009, għax l-attivitajiet proposti huma meqjusa koperti minn bażi legali eżistenti; huwa lest jissorvelja mill-qrib l-implimentazzjoni ta' dawn il-proġetti u azzjonijiet taħt il-bażi legali rispettiva tagħhom waqt is-sena finanzjarja 2009;

Aġenziji deċentralizzati

Iżomm il-pożizzjoni tiegħu tal-ewwel qari fir-rigward l-ilħuq tal-ammonti proposti kif kienu qabel fil-PDB għall-aġenziji deċentralizzati; jinsisti li dawk l-aġenziji dipendenti fil-parti l-kbira fuq id-dħul iġġenerat mill-ħlas għandhom xorta waħda jkunu kapaċi jużaw l-istrument tad-dħul assenjat biex jagħtihom il-flessibilità baġitarja li għandhom bżonn u jiddeċiedi li jpoġġi mill-ġdid l-emendi tiegħu tal-ewwel qari għal dak il-għan;

Jiddeċiedi li jżomm iż-żieda fl-ammonti ta' spejjeż operattivi tal-FRONTEX, sabiex tkun kapaċi torganizza missjonijiet permanenti s-sena kollha; jiddeċiedi wkoll li jżomm iż-żieda fl-ammonti biex tiġi indirizzata l-immigrazzjoni illegali, kif ukoll sabiex jissaħħaħ il-Fond Ewropew għar-Refuġjati biex tiġi ffaċilitata s-solidarjetà bejn l-Istati Membri;

Minħabba t-tibdil mistenni fil-ħidmiet tal-Awtorità ta' Sorveljanza Galileo, jiddeċiedi jżomm fir-riżerva terz mill-ammonti għall-ispejjeż operattivi tagħha li jistennew l-adozzjoni tal-bażi legali riveduta, u biex jitnaqqas in-numru ta' postijiet tax-xogħol minn 50 għal 23, kif ġie miftiehem mal-Kummissjoni, u, b'konsegwenza, biex l-ammonti jiġu adattati għall-ispejjeż amministrattivi tagħha; jistenna li l-Kummissjoni tippreżenta proposta riveduta sal-31 ta' Jannar 2009;

B'segwitu għat-tmexxija tal-implimentazzjoni tal-programm Tempus mill-Fondazzjoni għat-Taħriġ Ewropea (ETF) għall-Aġenzija Eżekuttiva tal-Edukazzjoni, Awdjoviżiva u Kulturali, jiddeċiedi jżomm fir-riżerva l-ammonti neċessarji għal 17-il post temporanju u 7 postijiet kuntrattwali għall-ETF sakemm tiġi adottata bażi legali ġdida li terġa' tiddefinixxi l-ħidmiet ta' dik l-aġenzija;

Jiddeċiedi jżomm fir-riżerva 10% tal-ammonti għall-ispejjeż amministrattivi tal-Awtorità Ewropea dwar is-Sikurezza tal-Ikel sakemm tkun infurmata dwar ir-riżultati tal-"Istħarriġ dwar is-Sodisfazzjon tal-Istaff" magħmul fl-2007 u dwar il-miżuri meħuda biex jiġu implimentati l-konklużjonijiet ta' dak l-istħarriġ, u sakemm il-kumitat responsabbli jkun ta sinjal ċar favur ir-rilaxx tar-riżervi;

Ħa nota tal-ammont żejjed - kważi EUR 300 miljun - tal-Uffiċċju għall-Armonizzazzjoni fis-Suq Intern fl-2008; jistieden lill-Kummissjoni biex tirrifletti dwar kif għandha tittratta din is-sitwazzjoni u jekk huwiex xieraq li kwalunkwe dħul żejjed tal-Uffiċċju, li jkun konsegwenza diretta tas-Suq Intern, imurx lura fil-baġit tal-UE;

Ifakkar l-importanza li jkun osservat il-punt 47 tat-Taqsima IIA; jitlob lill-Kummissjoni biex taħdem mal-awtorità baġitarja fuq id-definizzjoni ta' proċedura dettaljata xierqa għall-applikazzjoni tagħha;

Iqis essenzjali d-dikjarazzjoni tal-Kummissjoni, inkluża fil-komunikazzjoni tagħha tal-11 ta' Marzu 2008 dwar l-Aġenziji Ewropej - It-triq 'il quddiem ( COM(2008)0135 ), li ma tipproponix aġenziji deċentralizzati ġodda sakemm ma jkunx konkluż il-proċess ta' evalwazzjoni attwali; jilqa' l-attitudni pożittiva tal-Kunsill fir-rigward tal-ħolqien ta' grupp ta' ħidma interistituzzjonali dwar il-futur ta' aġenziji deċentralizzati, kif propost mill-Kummissjoni, u jistenna li l-ewwel laqgħa ta' dan il-grupp issir kemm jista' jkun malajr;

Jagħti istruzzjonijiet lill-President tiegħu sabiex jiddikjara li l-baġit ġie finalment adottat u jaħseb għall-pubblikazzjoni tiegħu fil-Ġurnal Uffiċjali tal-Unjoni Ewropea;

Jagħti struzzjonijiet lill-President tiegħu sabiex jgħaddi din ir-riżoluzzjoni lill-Kunsill, lill-Kummissjoni, lill-Qorti tal-Ġustizzja, lill-Qorti tal-Awdituri, lill-Kumitat Ekonomiku u Soċjali Ewropew, lill-Kumitat tar-Reġjuni, lill-Ombudsman Ewropew, lill-Kontrollur Ewropew għall-Protezzjoni tad-Data, u lill-korpi l-oħra kkonċernati.

DIKJARAZZJONIJIET MIFTEHMA FIL-LAQGĦA TA' KONĊILJAZZJONI

TAL-21 TA' NOVEMBRU 2008

Dikjarazzjoni konġunta

dwar il-finanzjament ta' faċilità għal rispons rapidu għall-prezzijiet tal-ikel li qed jogħlew f'daqqa fil-pajjiżi li qegħdin jiżviluppaw

Il-Parlament Ewropew u l-Kunsill :

- ħadu nota tal-proposta magħmula mill-Kummissjoni

COM(2008) 450 tat-18 ta' Lulju 2008. biex tiġi stabbilita Faċiltà għal rispons rapidu għall-prezzijiet tal-ikel li qed jogħlew f'daqqa fil-pajjiżi li qegħdin jiżviluppaw (minn hawn 'il quddiem imsejħa 'Faċilità tal-Ikel')

- ħadu nota tat-talba tal-Kummissjoni ta' EUR 1 biljun għall-Faċilità tal-Ikel;

- qablu li jiffinanzjaw il-Faċilità tal-Ikel tul perijodu ta' tliet snin fl-intestatura 4 tal-qafas finanzjarju plurijennali.

Il-Parlament Ewropew, il-Kunsill u l-Kummissjoni jaqblu mal-finanzjament tal-Faċilità tal-Ikel bil-mod li ġej:

- L-ammont totali ta' EUR 1 biljun disponibbli f'impenji għall-Faċiltà tal-Ikel ser jiġi maqsum tul is-snin kif ġej: EUR 262 miljun fl-2008, EUR 568 miljun fl-2009 u EUR 170 miljun fl-2010.

- EUR 240 miljun f'approprjazzjonijiet ta' impenn ser jiġu riallokati fl-intestatura 4 mill-Istrument għall-Istabbiltà (baġit Artikolu 19 06 01 01) li minnhom 70 miljun fl-2009.

Rigward ir-riallokazzjonijiet għall-2010, il-Kummissjoni hija mistiedna tippreżenta pprogrammar finanzjarju rivedut sabiex tiġi żgurata progressjoni ordinata tal-ammonti ppjanati tul il-perijodu 2010-2013, filwaqt li żżomm il-livell annwali tal-marġini bla mittiefes.

Il-kriżi fil-prezzijiet tal-ikel hija ċirkostanza ġdida u oġġettiva taħt it-termini tal-Punt 37 tal-Ftehim Interistituzzjonali (IIA) li tiġġustifika r-riallokazzjoni minn strument għall-kriżijiet mhux ipprogrammat.

- EUR 420 miljun f'approprjazzjonijiet ta' impenn ser ikunu disponibbli permezz tal-mobilizzazzjoni tal-Istrument ta' Flessibbiltà għall-baġit tal-2009.

- EUR 340 miljun f'approprjazzjonijiet ta' impenn ser ikunu disponibbli permezz tar-Riżerva ta' Għajnuna għall-Emerġenżi bil-mod li ġej:

· EUR 22 miljun mill-approprjazzjonijiet diġà disponibbli fil-baġit tal-2008;

· EUR 78 miljun mill-approprjazzjonijiet ibbaġitjati għas-sena 2009;

· EUR 240 miljun permezz ta' żieda ta' darba fl-ammont tar-Riżerva ta' Għajnuna għall-Emerġenżi li għandhom jiġu bbaġitjati fl-2008.

- Il-Kummissjoni se tipproponi emenda fil-Ftehima Interistituzzjonali dwar id-dixxipplina baġitjarja u l-immaniġġjar finanzjarju sod (IIA) tas-17 ta' Mejju 2006 f'dak li jirrigwarda l-Punt 25 biex tipprovdi aktar fondi li huma meħtieġa għall-Faċilità tal-Ikel proposta.

Iż-żieda ta' darba fl-approprjazzjonijiet ta' impenn għar-Riżerva għall-Għajnuna ta' Emerġenza għas-sena 2008 se ssir formali permezz ta' deċiżjoni konġunta tat-tliet istituzzjonijiet li temenda l-Ftehima IIA tas-17 ta' Mejju 2006.

- L-awtorità baġitarja ser tintegra l-emendi meħtieġa fil-baġits tal-2008 u l-2009.

Għall-2008, se jiddaħħal fil-baġit ammont addizzjonali ta' EUR 240 miljun f'impenji għar-Riżerva għall-Għajnuna ta' Emerġenza u ser tiddaħħal il-linja tal-baġit għall-Faċilità tal-Ikel.

Għall-2009, se jiddaħħlu fil-baġit ammont ta' EUR 490 miljun f'impenji u EUR 450 miljun f'pagamenti, għall-Faċilità tal-Ikel.

Il-linja tal-baġit għall-Istrument ta' Stabbiltà (linja tal-baġit 19 06 01 01) ser titnaqqas b'EUR 70 miljun f'impenji għall-2009 u se ssir EUR 134 769 miljun.

- Il-Kummissjoni ser tippreżenta t-talbiet korrispondenti għal trasferimenti mir-Riżerva għall-Għajnuna ta' Emerġenza fl-2008 u fl-2009.

- Ir-riallokazzjonijiet maqbulin għall-2010 fl-intestatura 4 ser jiġu integrati mill-Kummissjoni fl-ipprogrammar finanzjarju 2010-2013 li għandu jiġi ppreżentat f'Jannar 2009 skont il-Punt 46 tal-Ftehima IIA.

- L-iskeda tal-ħlas għall-Faċilità tal-Ikel hi mistennija tkun ta' EUR 450 miljun fl-2009, EUR 350 miljun fl-2010 u EUR 200 miljun fl-2011 u s-snin ta' wara, soġġetti għall-awtorizzazzjoni tal-awtorità baġitarja f'kull proċedura baġitarja annwali.

F'dan il-każ eċċezzjonali u għas-sena 2008 biss, il-Parlament Ewropew, il-Kunsill u l-Kummissjoni jaqblu li jemendaw il-Punt 25 tal-Ftehima Interistituzzjonali tas-17 ta' Mejju 2006, sabiex iżidu l-ammont tar-Riżerva għall-Għajnuna ta' Emerġenza għal EUR 479 218-il miljun għall-2008.

Huma jiddikjaraw li din l-emenda selettiva tal-Punt 25 tal-Ftehima IIA ma għandha bl-ebda mod tistabbilixxi preċedent.

It-tliet istituzzjonijiet jaqblu li l-emenda tal-Ftehima Interistituzzjonali (IIA) għar-Riżerva għall-Għajnuna ta' Emerġenza se tikkonsisti fiż-żieda tas-sentenza li ġejja fl-aħħar tal-ewwel subparagrafu tal-Punt 25 tal-Ftehima IIA:

"B'eċċezzjoni, dan l-ammont għandu jiżdied għal EUR 479 218-il miljun għas-sena 2008 fi prezzijiet attwali."

Il-ftehim li jinsab f'din id-dikjarazzjoni konġunta ser jiġi tradott fir-Regolament dwar il-Faċilità tal-Ikel tal-Parlament Ewropew u tal-Kunsill b'emenda tat-taqsimiet rilevanti li jirreferu għall-implikazzjonijiet baġitarji, bil-ħsieb li t-test jiġi ffinalizzat fl-ewwel qari.

Il-Kummissjoni ser tipprovdi l-assistenza teknika xierqa.

Dikjarazzjonijiet

Koordinazzjoni tal-assistenza Komunitarja (Faċilità tal-Ikel u l-FEŻ)

" Il-Parlament Ewropew, il-Kunsill u l-Kummissjoni jiddikjaraw mill-ġdid l-importanza ta' koerenza u konsistenza fil-qasam tal-assistenza għall-iżvilupp, b'mod partikolari fir-rigward tal-użu tal-fondi.

Jekk jitqies li l-pajjiżi AKP jistgħu jibbenefikaw mill-assistenza tal-UE kemm mill-baġit ġenerali tal-Unjoni Ewropea kif ukoll mill-Fond Ewropew għall-Iżvilupp, it-tliet istituzzjonijiet jiddikjaraw li, fl-implimentazzjoni tal-Faċilità għal reazzjoni malajr għall-prezzijiet li qed jogħlew f'daqqa fil-pajjiżi li qed jiżviluppaw (minn issa 'l quddiem "il-Faċilità tal-Ikel"), għandha tingħata attenzjoni speċjali lill-koordinazzjoni tal-għajnuna li tkun ġejja minn dawn id-diversi għejun sabiex ikunu massimizzati s-sinerġija u r-riżultati possibbli.

F'dan il-kuntest, il-pajjiżi kkonċernati sħab tal-AKP għandhom ukoll jiġu inkoraġġuti biex jadattaw, jekk meħtieġ, l-objettivi u l-prijoritajiet tal-programmar tagħhom fir-rigward ta' kooperazzjoni futura taħt il-FEŻ, waqt li jiġu żgurati l-konsistenza u l-kumplimentarjetà mal-objettivi kif previsti mill-Faċilità tal-Ikel.

Il-Kummissjoni hija mistiedna tippreżenta lista ta' programmi ffinanzjati mill-FEŻ li jistgħu jinkludu elementi relatati mas-sikurezza tal-ikel."

Titjib tal-viżibbiltà tal-assistenza Komunitarja

" Il-Parlament Ewropew u l-Kunsill jisħqu dwar il-fatt li l-viżibbiltà tal-assistenza Komunitarja f'pajjiżi terzi hija ta' interess leġittimu għall-Unjoni Ewropea u għandha titqies kompletament għall-għoti ta' assistenza f'kuntest plurijennali.

Bil-ħsieb li jinżamm l-appoġġ politiku u pubbliku għall-azzjoni esterna tal-UE, huwa jappellaw lill- Kummissjoni biex tippreżenta flimkien mal-ABE rapport għall-2010 b'lista ta' inizjattivi meħudin biex titjieb il-viżibbiltà tal-għajnuna esterna tal-UE, mingħajr ma jiġu affettwati l-effiċjenza u l-effettività tagħha, speċjalment meta implimentati permezz ta' organizzazzjonijiet internazzjonali."

Implimentazzjoni tal-politika ta' Koeżjoni

"Mingħajr ma jiġu preġudikati l-proposti futuri mill-Kummissjoni fil-kuntest tat-tnaqqis fl-attività ekonomika, il-Parlament Ewropew, il-Kunsill u l-Kummissjoni :

- Jirrikonoxxu li, bil-ħsieb tal-isfidi li t-tnaqqis fl-attività ekonomika attwali tirrapreżenta, l-ekonomija tista' tibbenefika mill-aċċellerazzjoni tal-implimentazzjoni tal-fondi strutturali u ta' koeżjoni fil-limiti tal-qafas finanzjarju plurijennali li fuqu kien hemm qbil għall-2007-2013;

- Jirrikonoxxu li, taħt il-qafas ta' kontroll stabbilit, il-pagamenti interim ma jistgħux isiru sakemm is-sistemi ta' ġestjoni u kontroll fl-Istati Membri jkunu ġew iġġudikati bħala konformi mar-rekwiżiti u, fir-rigward tal-proġetti prinċipali, sakemm proġetti bħal dawn ikunu ġew adottati mill-Kummissjoni;

- Iħeġġu lill-Istati Membri biex jippreżentaw deskrizzjoni tas-sistemi tagħhom ta' ġestjoni u ta' kontroll u l-evalwazzjonijiet ta' konformità mill-aktar fis possibbli sabiex jippermettu lill-Kummissjoni tibda l-analiżi tagħhom malajr.

F'dan il-qafas, il-Parlament Ewropew u l-Kunsill :

- Jistiednu lill-Kummissjoni tieħu l-miżuri meħtieġa, fil-qafas legali eżistenti, biex tivvaluta malajr l-aktar aspetti kritiċi tas-sistemi ta' ġestjoni u kontroll (MCS - management and control systems), biex ikunu jistgħu jinbdew il-pagamenti interim;

- Jistiednu lill-Kummissjoni taċċellera l-analiżi tal-applikazzjonijiet għal proġetti ewlenin sabiex tiffaċilita l-bidu tagħhom u l-pagamenti interim relatati;

- Jistiednu lill-Kummissjoni tikkopera mill-qrib mal-Istati Membri sabiex ikun hemm ftehim rapidu dwar l-aspetti kollha ta' konformità tal-MCS;

- Jilqgħu l-informazzjoni regolari mill-Kummissjoni lill-awtorità tal-baġit permezz ta' tabelli rikapitulattivi dwar l-MCS u l-proġetti prinċipali;

- Jistiednu lill-Kummissjoni tippreżenta rapport ta' kull xahar lill-awtorità tal-baġit dwar l-approvazzjoni tas-sistemi ta' ġestjoni u kontroll u l-proġetti ewlenin kif ukoll il-livell ta' eżekuzzjoni tal-pagamenti interim għal kull Stat Membru;

- Jistiednu lill-Kummissjoni tippreżenta rapport dwar l-implimentazzjoni flimkien mal-ABE għall-fini tal-proċeduri baġitarji u ta' approvazzjoni;

- Jistiednu lill-Qorti tal-Awdituri u lill-awtorità ta' approvazzjoni biex waqt il-valutazzjoni tal-ġestjoni tal-fondi tal-UE iqisu din il-kwistjoni, kif ukoll in-natura plurijennali tal-attività ta' kontroll tal-Kummissjoni.

Il- Parlament Ewropew jirrikonoxxi li huma meħtieġa titjib strutturali u miżuri ta' simplifikazzjoni biex tiġi evitata sottoimplimentazzjoni rikorrenti u biex jiġi żgurat li l-approprjazzjonijiet ta' pagament jiżviluppaw b'mod ordinat b'paragun mal-approprjazzjonijiet ta' impenn, kif imfakkar mir-rapporti tal-Qorti tal-Awdituri."

Aġenziji

" Il-Parlament Ewropew u l-Kunsill qablu dwar il-proposta tal-Kummissjoni għall-ħolqien ta' Grupp ta' Ħidma Interistituzzjonali dwar l-aġenziji u talbu biex l-ewwel laqgħa ssir mill-aktar fis possibbli."

Approprjazzjonijiet ta' pagament

" Il-Parlament Ewropew u l-Kunsill jitolbu lill-Kummissjoni biex tippreżenta baġit ta' emenda jekk l-approprjazzjonijiet imdaħħla fil-baġit tal-2009 jirriżultaw li ma humiex biżżejjed biex ikopru n-nefqa taħt is-sottointestatura 1a (Kompetittività għat-tkabbir u l-impjiegi), is-sottointestatura 1b (Koeżjoni għat-tkabbir u l-impjiegi), minħabba li dan jista' jkun iġġustifikat fil-qafas legali attwali fid-dawl ta' aċċelerazzjoni possibbli tal-implimentazzjoni tal-linji ta' politika strutturali, l-intestatura 2 (Preservazzjoni u ġestjoni tar-riżorsi naturali) u l-intestatura 4 (L-UE bħala sieħba globali).

F'dak il-kuntest, il-Parlament Ewropew u l-Kunsill ser iqisu l-finanzjament adegwat ta' kwalunkwe proposta possibbli li l-Kummissjoni tista' tagħmel fir-rigward ta' inizjattivi ġodda, b'mod partikolari rigward il-kriżi ekonomika."

DIKJARAZZJONIJIET UNILATERALI

A. Dikjarazzjonijiet tal-Parlament Ewropew

Evalwazzjoni tal-intestatura 4

" Il-Parlament Ewropew jitlob lill-Kummissjoni biex, fil-kuntest tar-reviżjoni baġitarja, tippreżenta evalwazzjoni tas-sitwazzjoni tal-intestatura 4, sabiex jiġi eżaminat u revist l-irwol tal-UE bħala sieħba globali f'kuntest plurijennali."

Ħlasijiet u implimentazzjoni tal-politika ta' Koeżjoni

" Il-Parlament Ewropew jesprimi t-tħassib serju tiegħu dwar il-livell baxx ħafna ta' ħlasijiet, ferm aktar baxxi mill-Qafas Finanzjarju Plurijennali (MFF), li ma jikkorispondix mal-isfidi reali tal-Unjoni Ewropea f'sitwazzjoni ta' kriżi ekonomika.

B'mod partikolari, huwa jesprimi tħassib serju dwar il-livell baxx u inaċċettabbli tal-implimentazzjoni tal-approprjazzjonijiet għall-politika ta' Koeżjoni, għalkemm din tikkostitwixxi waħda mill-linji ta' politika fundamentali tal-Unjoni Ewropea.

Jappella lill-Kummissjoni, u lill-Istati Membri responsabbli għall-implimentazzjoni ta' dawn l-approprjazzjonijiet, biex jadottaw il-miżuri kollha possibbli biex jiżguraw l-implimentazzjoni adegwata tagħha."

B. Dikjarazzjoni tal-Kummissjoni

Evalwazzjoni tal-intestatura 4

"Minħabba n-nuqqas ta' kwalunkwe marġinu taħt il-limitu tan-nefqa tal-intestatura 4 fl-2009, il- Kummissjoni tirrikonoxxi l-fatt li l-kapaċità biex tirrispondi għall-kriżijiet mhux previsti hija pjuttost ristretta u għalhekk timpenja ruħha li tippreżenta lill-awtorità baġitarja evalwazzjoni tas-sitwazzjoni fil-qafas tal-intestatura 4, flimkien, jekk meħtieġ, ma' proposti rilevanti, matul l-2009, billi tqis l-evoluzzjoni politika kif ukoll l-implimentazzjoni baġitarja."

Dikjarazzjoni tal-Kunsill dwar l-

" Il-Kunsill jiddikjara li l-qbil tiegħu dwar il-proposta tal-Kummissjoni rigward il-programmi favur il-persuni l-aktar neqsin mill-kumditajiet essenzjali, li jidhru fl-ittra emendatorja Nru 2/2009, ma jippreġudikax ir-riżultat tal-eżami tal-bażi legali li qed tiġi diskussa preżentement.

It-tneħħija tal-linja dwar l-Iskema tal-Frott għall-Iskejjel hija konformi mal-pożizzjoni tradizzjonali tal-Kunsill li ma tinħoloqx linja baġitarja ġdida qabel ma tiġi adottata l-bażi legali pertinenti.

Dan ma jippreġudikax ir-riżultat tal-eżami tal-bażi legali li qed tiġi diskussa preżentement."

Dikjarazzjoni unilaterali tal-Greċja, l-Italja, Spanja, u l-Portugall

dwar il-multilingwiżmu

"Filwaqt li jaffermaw mill-ġdid l-importanza li jagħtu lill-prinċipji tal-multilingwiżmu u t-trattament ugwali tal-lingwi kollha, il-Greċja, l-Italja, Spanja u l-Portugall , jesprimu t-tħassib tagħhom dwar il-mod li bih il-Kummissjoni tmexxi s-salvagwardja tad-diversità lingwistika u jenfasizzaw li l-Kummissjoni u l-Istituzzjonijiet u l-organi kollha tal-Unjoni Ewropea għandhom jiżguraw li jiġu ddedikati mezzi suffiċjenti għall-applikazzjoni sħiħa ta' dawn il-prinċipji."

PROĊEDURA

Abbozz tal-baġit ġenerali tal-Unjoni Ewropea għas-sena finanzjarja 2009 kif modifikat mill-Kunsill (it-taqsimiet kollha)

Kumitat responsabbli

Data tat-tħabbir fis-seduta plenarja

Referenza għal opinjoni - data tat-tħabbir fis-seduta plenarja

Data tal-ħatra

Janusz Lewandowski (Taqsimiet oħra)

Rapporteur(s) preċedenti

Data ta' l-1 qari tal-PE

Data tad-deliberazzjonijiet tal-Kunsill

Data meta ntbagħat ir-riżultat

Ittra/i ta' emenda

Laqgħa(t) ta' konċiljazzjoni

Eżami fil-kumitat

Data tal-adozzjoni

Riżultat tal-votazzjoni finali

Membri preżenti għall-votazzjoni finali

Sostitut(i) preżenti għall-votazzjoni finali

Sostitut(i) (skond l-Artikolu 178(2)) preżenti għall-votazzjoni finali

Kummenti (informazzjoni disponibbli b'lingwa waħda biss)

Data meta ntbagħtet/ntbagħtu

Data tat-tħabbir fis-seduta plenarja

Data meta ntbagħtet/ntbagħtu

Data tat-tħabbir fis-seduta plenarja

Data meta ntbagħtet/ntbagħtu

Data tat-tħabbir fis-seduta plenarja


Taqsima III – Kummissjoni

Kumitat għall-Baġits

MOZZJONI GĦAL RIŻOLUZZJONI TAL-PARLAMENT EWROPEW

dwar l-abbozz ta' baġit ta' emenda Nru 9/2008 tal-Unjoni Ewropea għas-sena finanzjarja 2008, Taqsima III – Kummissjoni

Il-Parlament Ewropew ,

– wara li kkunsidra l-Artikolu 272 tat-Trattat KE u l-Artikolu 177 tat-Trattat Euratom,

– wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej

ĠU L 248, 16.9.2002, p.

1. , u b'mod partikolari l-Artikoli 37 u 38 tiegħu,

– wara li kkunsidra l-baġit ġenerali tal-Unjoni Ewropea għas-sena finanzjarja 2008, adottat b'mod definittiv fit-13 ta' Diċembru 2007

ĠU L 71, 14.3.2008. ,

– wara li kkunsidra l-Ftehima Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-amministrazzjoni finanzjarja solida

ĠU C 139, 14.6.2006, p.

– wara li kkunsidra l-abbozz preliminari tal-baġit ta' emenda Nru 10/2008 tal-Unjoni Ewropea għas-sena finanzjarja 2008, ippreżentat mill-Kummissjoni fil-31 t'Ottubru ( COM(2008)0693 ),

– wara li kkunsidra l-abbozz tal-baġit ta' emenda Nru 9/2008, imħejji mill-Kunsill fis-27 ta' Novembru 2008 (16263/2008 – C6‐0462/2008 ),

– wara li kkunsidra l-Artikolu 69 u l-Anness IV tar-Regoli ta' Proċedura,

– wara li kkunsidra r-rapport tal-Kumitat għall-Baġits ( A6‐0487/2008 ),

A. billi l-abbozz ta' baġit ta' emenda Nru 9 għall-baġit ġenerali jkopri l-punti li ġejjin:

- Żieda netta fil-previżjonijiet tad-dħul (EUR 1 198,7 miljun) wara r-reviżjoni tal-previżjonijiet ta' riżorsi proprji u dħul ieħor;

- Tnaqqis fl-approprjazzjonijiet ta' pagament fil-linji tal-baġit taħt l-intestaturi 1a, 1b, 2, 3b u 4 (EUR 4 891,3 miljun), wara li jitqies it-tqassim mill-ġdid propost fit-trasferiment globali;

- L-inklużjoni tal-aspetti baġitarji marbuta mal-finanzjament tal-Faċilità għal rispons rapidu għall-prezzijiet tal-ikel li dejjem qed jogħlew fil-pajjiżi li qegħdin jiżviluppaw fl-2008, kif jirriżultaw mid-dikjarazzjoni konġunta tal-Parlament u tal-Kunsill tal-21 ta' Novembru 2008 dwar il-finanzjament tal-Faċilità għall-Ikel,

B. billi l-iskop tal-abbozz ta' baġit ta' emenda Nru 9/2008 huwa li jdaħħal formalment dan l-aġġustament baġitarju fil-baġit għall-2008,

C. billi l-Kunsill adotta l-abbozz preliminari ta' baġit ta' emenda Nru 10/2008 bħala l-abbozz ta' baġit ta' emenda Nru 9/2008, wara li kien ikkanċellat l-abbozz preliminari ta' baġit ta' emenda Nru 8/2008,

Jieħu nota tal-abbozz preliminari ta' baġit ta' emenda Nru 10/2008;

Japprova l-abbozz ta' baġit ta' emenda Nru 9/2008 mingħajr emendi;

Jagħti istruzzjonijiet lill-President tiegħu sabiex jgħaddi din ir-riżoluzzjoni lill-Kunsill u lill-Kummissjoni.

Skont l-ewwel paragrafu tal-Artikolu 37 tar-Regolament Finanzjarju, il-Kummissjoni Ewropea tista' tippreżenta Abbozz Preliminari ta' Baġit ta' Emenda jekk ikun hemm "ċirkustanzi inevitabbli, eċċezzjonali jew mhux previsti".

Wara l-Konċiljazzjoni baġitarja tal-21 ta' Novembru 2008, il-Kunsill ħabbar li mhux ser jadotta l-Abbozz li Jemenda l-Baġit 8/2008.

B'konsegwenza ta' dan, l-Abbozz Preliminari ta' Baġit ta' Emenda 10/2008 sar l-abbozz ta' baġit ta' emenda Nru 9/2008.

Adottat mill-Kummissjoni fil-31 t'Ottubru 2008, dan il-baġit ta' emenda oriġinarjament kellu biss l-għan li jnaqqas l-approprjazzjonijiet ta' pagament fil-linji tal-baġit taħt l-intestaturi 1A, 1B, 2, 3B u 4, għal total ta' EUR 4 891,3 miljun, u li jdaħħal żieda netta ta' dħul ta' EUR 1 200 fil-baġit.

Issa qed iservi wkoll għall-implimentazzjoni tal-ftehim dwar il-"faċilità għall-ikel" matul il-proċedura tal-baġit 2009, f'dak li għandu x'jaqsam mal-2008 (il-faċilità għall-ikel tkopri l-2008, l-2009 u l-2010).

Rigward il-punti differenti tal-Abbozz ta' Baġit ta' Emenda Nru 9/2008, ir-rapporteur tagħkom jixtieq jagħmel l-kummenti li ġejjin:

I. Tnaqqis ta' pagamenti

Il-parti l-kbira tal-bilanċ żejjed tikkonċerna l-Intestatura 1B (EUR 4,5 biljun).

Waqt id-diskussjoni fil-COBU ssemma t-tħassib dwar ir-rata baxxa ta' implimentazzjoni, waqt li oħrajn insistew li r-regoli għandhom ikunu rrispettati.

It-tnaqqis fil-PA jikkonċerna l-Fondi Strutturali kollha:

Linja tal-baġit

ESF — Konverġenza

ESF — Kompetittività reġjonali u l-impjieg

ERDF — Konverġenza

ERDF — Kompetittività reġjonali u l-impjieg

ERDF — Kooperazzjoni territorjali Ewropea

Fond ta' Koeżjoni

Total tal-Intestatura 1b

Fir-rapport annwali reċenti tagħha, il-Qorti tal-Awdituri ddikjarat, bħal fi snin preċedenti, li l-politiki ta' koeżjoni (42 biljun) huma l-qasam li fih isiru l-iktar żbalji.

Wara l-istima tal-kampjun li ħadet il-Qorti, tal-inqas 11% tal-valur tal-klejms ta' spejjeż li kienu rimborsati ma kellhomx jitħallsu.

Ir-riduzzjoni kbira ta' EUR 4,9 biljun ta' approprjazzjonijiet li ma ntefqux ifisser li dawn se jingħataw lura lill-Istati Membri.

Fil-laqgħa ta' konċiljazzjoni tal-21 ta' Novembru, id-delegazzjoni tal-PE esprimiet tħassib kbir rigward l-implimentazzjoni verament baxxa tal-politiki tal-UE għall-koeżjoni iżda wkoll għall-prijoritajiet oħra tal-PE.

Kien hemm ftehim dwar dikjarazzjoni konġunta u wkoll dwar dikjarazzjoni unilaterali mill-PE (ara l-anness).

Faċilità għall-Ikel

Il-Parlament Ewropew u l-Kunsill fil-laqgħa ta' konċiljazzjoni tal-21 ta' Novembru 2008, ftiehmu permezz ta' dikjarazzjoni konġunta li jipprovdu parti mill-finanzjament għall-"Faċilità għal rispons rapidu għall-prezzijiet tal-ikel li dejjem qed jogħlew fil-pajjiżi li qegħdin jiżviluppaw" (l-hekk-imsejħa "faċilità għall-ikel").

In konklużjoni, rigward il-Baġit 2008, l-approprjazzjonijiet se jkunu disponibbli mir-Riżerva għall-Għajnuna ta' Emerġenza għal total ta' EUR 262 miljun, li minnhom hemm 22 miljun mill-approprjazzjonijiet li għadhom disponibbli fil-baġit 2008, u 240 miljun minn żieda ta' darba fl-ammont għar-Riżerva għall-Għajnuna ta' Emerġenza li se tkun ibbaġitjata fl-2008.

L-ammont totali ta' EUR 262 miljun huwa s-suġġett tat-talba ta' trasferiment DEC 45/2008 li għandha l-għan li ċċaqlaq l-approprjazzjonijiet mir-Riżerva għall-Għajnuna ta' Emerġenza lejn il-linja l-ġdida tal-Faċilità għall-Ikel.

Għaldaqstant, f'dan l-abbozz ta' baġit ta' emenda se tinħoloq entratura pro memoria (p.m.) - artikolu tal-baġit 21 02 03 Rispons rapidu għaż-żidiet fil-prezz tal-ikel fil-pajjiżi li qed jiżviluppaw.

Konklużjoni

Ir-rapporteur tagħkom jirrakkomanda li l-abbozz ta' baġit ta' emenda jkun adottat mingħajr emenda.

Implimentazzjoni tal-politika ta' Koeżjoni

"Mingħajr ma jiġu preġudikati l-proposti futuri mill-Kummissjoni fil-kuntest tar-rallentament ekonomiku, il-Parlament Ewropew, il-Kunsill u l-Kummissjoni :

- Jirrikonoxxu li, bil-ħsieb tal-isfidi li r-rallentament ekonomiku attwali jirrapreżenta, l-ekonomija tista' tibbenefika mill-aċċellerazzjoni tal-implimentazzjoni tal-fondi strutturali u ta' koeżjoni fil-limiti tal-qafas finanzjarju pluriennali maqbul għall-2007-2013;

- Jirrikonoxxu li, taħt il-qafas ta' kontroll stabbilit, il-pagamenti interim ma jistgħux isiru sakemm is-sistemi ta' ġestjoni u kontroll fl-Istati Membri jkunu ġew iġġudikati bħala konformi mar-rekwiżiti u, fir-rigward tal-proġetti prinċipali, sakemm tali proġetti jkunu ġew adottati mill-Kummissjoni;

- Iħeġġu lill-Istati Membri jippreżentaw deskrizzjoni tas-sistemi tagħhom ta' ġestjoni u ta' kontroll u l-valutazzjonijiet ta' konformità mill-aktar fis possibbli sabiex jippermettu lill-Kummissjoni tibda l-analiżi tagħhom malajr.

F'dan il-qafas, il-Parlament Ewropew u l-Kunsill :

- Jistiednu lill-Kummissjoni tieħu l-miżuri meħtieġa, fil-qafas legali eżistenti, biex tivvaluta malajr l-aktar aspetti kritiċi tas-sistemi ta' ġestjoni u kontroll (MCS - management and control systems), biex ikunu jistgħu jinbdew il-pagamenti interim;

- Jistiednu lill-Kummissjoni taċċellera l-analiżi tal-applikazzjonijiet għal proġetti ewlenin sabiex tiffaċilita l-bidu tagħhom u l-pagamenti interim relatati;

- Jistiednu lill-Kummissjoni tikkoopera mill-qrib mal-Istati Membri sabiex ikun hemm ftehim rapidu dwar l-aspetti kollha ta' konformità tal-MCS;

- Jilqgħu l-informazzjoni regolari mill-Kummissjoni lill-awtorità tal-baġit permezz ta' tabelli rikapitulattivi dwar l-MCS u l-proġetti prinċipali;

- Jistiednu lill-Kummissjoni tippreżenta rapport ta' kull xahar lill-awtorità tal-baġit dwar l-approvazzjoni tas-sistemi ta' ġestjoni u kontroll u l-proġetti ewlenin kif ukoll il-livell ta' eżekuzzjoni tal-pagamenti interim għal kull Stat Membru;

- Jistiednu lill-Kummissjoni tippreżenta rapport dwar l-implimentazzjoni flimkien mal-ABE għall-fini tal-proċeduri baġitarji u ta' approvazzjoni;

- Jistiednu lill-Qorti tal-Awdituri u lill-awtorità ta' approvazzjoni biex waqt il-valutazzjoni tal-ġestjoni tal-fondi tal-UE jieħdu kont ta' din il-kwistjoni, kif ukoll tan-natura pluriennali tal-attività ta' kontroll tal-Kummissjoni.

Il- Parlament Ewropew jirrikonoxxi li huma meħtieġa titjib strutturali u miżuri ta' simplifikazzjoni biex tiġi evitata sottoimplimentazzjoni rikorrenti u biex jiġi żgurat li l-approprjazzjonijiet ta' pagament jiżviluppaw b'mod ordinat b'paragun mal-approprjazzjonijiet ta' impenn, kif imfakkar mir-rapporti tal-Qorti tal-Awdituri."

Ħlasijiet u implimentazzjoni tal-politika ta' Koeżjoni

" Il-Parlament Ewropew jesprimi t-tħassib serju tiegħu dwar il-livell baxx ħafna ta' ħlasijiet, ferm aktar baxxi mill-Qafas Finanzjarju Pluriennali (MFF), li ma jikkorispondix mal-isfidi reali tal-Unjoni Ewropea f'sitwazzjoni ta' kriżi ekonomika.

B'mod partikolari, huwa jesprimi tħassib serju dwar il-livell baxx u inaċċettabbli tal-implimentazzjoni tal-approprjazzjonijiet għall-politika ta' Koeżjoni, għalkemm din tikkostitwixxi waħda mill-linji ta' politika fundamentali tal-Unjoni Ewropea.

Jappella lill-Kummissjoni, u lill-Istati Membri responsabbli għall-implimentazzjoni ta' dawn l-approprjazzjonijiet, biex jadottaw il-miżuri kollha possibbli biex jiżguraw l-implimentazzjoni adegwata tagħha."

PROĊEDURA

Abbozz ta' baġit ta' emenda Nru 9/2008 tal-Unjoni Ewropea għas-sena finanzjarja 2008, Taqsima III – Kummissjoni

Kumitat responsabbli

Data tat-tħabbir fis-seduta plenarja

Kumitat(i) mitlub(a) jagħti/u opinjoni

Data tat-tħabbir fis-seduta plenarja

Data tal-ħatra

Rapporteur(s) preċedenti

Data tat-tħejjija tal-abbozz tal-baġit ta' emenda mill-Kunsill

Data meta l-Kunsill bagħat l-abbozz tal-baġit ta' emenda

Eżami fil-kumitat

Data tal-adozzjoni

Riżultat tal-votazzjoni finali:

Membri preżenti għall-votazzjoni finali

Sostitut(i) preżenti għall-votazzjoni finali

Sostitut(i) (skont l-Artikolu 178(2)) preżenti għall-votazzjoni finali

Kummenti (informazzjoni disponibbli b'lingwa waħda biss)